Κανονισμός (ΕΚ) αριθ. 1921/2000 της Ευρωπαϊκής Κεντρικής Τράπεζας

της 31ης Αυγούστου 2000

για την τροποποίηση του κανονισμού (ΕΚ) αριθ. 2818/98 της Ευρωπαϊκής Κεντρικής Τράπεζας σχετικά με την εφαρμογή υποχρεωτικών ελάχιστων αποθεματικών (ΕΚΤ/1998/15) και του κανονισμού (ΕΚ) αριθ. 2819/98 της Ευρωπαϊκής Κεντρικής Τράπεζας σχετικά με τον ενοποιημένο ισολογισμό του τομέα των νομισματικών χρηματοπιστωτικών ιδρυμάτων (ΕΚΤ/1998/16)

(ΕΚΤ/2000/8)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη:

το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής καλούμενο "καταστατικό"), και ιδίως το άρθρο 19.1,

τον κανονισμό (ΕΚ) αριθ. 2531/98 του Συμβουλίου, της 23ης Νοεμβρίου 1998, σχετικά με την εφαρμογή υποχρεωτικών ελάχιστων αποθεματικών από την Ευρωπαϊκή Κεντρική Τράπεζα(1), και ιδίως το άρθρο 6 παράγραφος 4, και τον κανονισμό (ΕΚ) αριθ. 2532/98 του Συμβουλίου, της 23ης Νοεμβρίου 1998, σχετικά με τις εξουσίες της Ευρωπαϊκής Κεντρικής Τράπεζας για επιβολή κυρώσεων(2),

τον κανονισμό (ΕΚ) αριθ. 2533/98 του Συμβουλίου, της 23ης Νοεμβρίου 1998, σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα(3), και ιδίως το άρθρο 5 παράγραφος 1 και το άρθρο 6 παράγραφος 4,

Εκτιμώντας τα ακόλουθα:

Είναι απαραίτητη η τροποποίηση του κανονισμού (ΕΚ) αριθ. 2818/98 της Ευρωπαϊκής Κεντρικής Τράπεζας, της 1ης Δεκεμβρίου 1998, σχετικά με την εφαρμογή υποχρεωτικών ελάχιστων αποθεματικών (ΕΚΤ/1998/15)(4) και του κανονισμού (ΕΚ) αριθ. 2819/98 της Ευρωπαϊκής Κεντρικής Τράπεζας, της 1ης Δεκεμβρίου 1998, σχετικά με τον ενοποιημένο ισολογισμό του τομέα των νομισματικών χρηματοπιστωτικών ιδρυμάτων (ΕΚΤ/1998/16)(5), για τους ακόλουθους λόγους:

1. προκειμένου να διευκολυνθεί η διαχείριση της ρευστότητας της Ευρωπαϊκής Κεντρικής Τράπεζας και των πιστωτικών ιδρυμάτων, οι υποχρεώσεις σε ελάχιστα αποθεματικά πρέπει να επιβεβαιώνονται το αργότερο την πρώτη ημέρα της περιόδου τήρησης·

2. σε εξαιρετικές περιπτώσεις, μπορεί να καταστεί αναγκαία η υποβολή, από τα πιστωτικά ιδρύματα, αναθεωρήσεων ως προς τη βάση των αποθεματικών ή ως προς τα επιβεβαιωθέντα ελάχιστα αποθεματικά·

3. οι διαδικασίες επιβεβαίωσης ή αναγνώρισης των υποχρεώσεων σε ελάχιστα αποθεματικά δεν θίγουν τη μόνιμη υποχρέωση των δηλούντων φορέων να υποβάλλουν ακριβείς στατιστικές πληροφορίες και να αναθεωρούν τις ανακριβείς στατιστικές πληροφορίες, τις οποίες ενδεχομένως έχουν ήδη υποβάλει·

4. είναι απαραίτητος ο καθορισμός συγκεκριμένων διαδικασιών για τις συγχωνεύσεις και διασπάσεις, στις οποίες συμμετέχουν πιστωτικά ιδρύματα, προκειμένου να καθίστανται σαφείς οι υποχρεώσεις των εν λόγω ιδρυμάτων ως προς τα ελάχιστα αποθεματικά·

5. οι περιλαμβανόμενοι στον παρόντα κανονισμό ορισμοί των συγχωνεύσεων και διασπάσεων βασίζονται σε ορισμούς ήδη υπάρχοντες στην παράγωγη κοινοτική νομοθεσία τη σχετική με τις ανώνυμες εταιρείες οι εν λόγω ορισμοί προσαρμόζονται στους σκοπούς του παρόντος κανονισμού·

6. οι εν λόγω διαδικασίες δεν θίγουν τη δυνατότητα διατήρησης ελάχιστων αποθεματικών μέσω ενός ενδιάμεσου φορέα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2818/98 της ΕΚΤ τροποποιείται ως εξής:

1. Στο τέλος του άρθρου 1 προστίθενται οι ακόλουθοι ορισμοί:

"- με τον όρο 'συγχώνευση' νοείται η πράξη με την οποία ένα ή περισσότερα πιστωτικά ιδρύματα (τα 'ιδρύματα που συγχωνεύονται'), τα οποία λύονται χωρίς να ακολουθήσει εκκαθάριση, μεταβιβάζουν σε άλλο πιστωτικό ίδρυμα (το 'απορροφόν ίδρυμα'), ενδεχομένως νέο πιστωτικό ίδρυμα που συνιστούν, το σύνολο της περιουσίας τους, ενεργητικό και παθητικό,

- με τον όρο 'διάσπαση' νοείται η πράξη με την οποία ένα πιστωτικό ίδρυμα (το 'διασπώμενο ίδρυμα'), το οποίο λύεται χωρίς να ακολουθήσει εκκαθάριση, μεταβιβάζει σε άλλα, δύο τουλάχιστον, πιστωτικά ιδρύματα (τα 'επωφελούμενα ιδρύματα'), ενδεχομένως νέα πιστωτικά ιδρύματα που συνιστώνται, το σύνολο της περιουσίας του, ενεργητικό και παθητικό."

2. Το άρθρο 3 παράγραφος 3 αντικαθίσταται από το ακόλουθο κείμενο:

"3. Η βάση των αποθεματικών όσον αφορά μία συγκεκριμένη περίοδο τήρησης υπολογίζεται από το ίδρυμα με βάση τα στοιχεία που ανάγονται στο μήνα που προηγείται εκείνου εντός του οποίου αρχίζει η περίοδος τήρησης. Το ίδρυμα κοινοποιεί τη βάση των αποθεματικών στην ενδιαφερόμενη συμμετέχουσα ΕθνΚΤ πριν από την έναρξη της σχετικής περιόδου τήρησης, όπως απαιτείται στο πλαίσιο της υποβολής στοιχείων για τις νομισματικές και τραπεζικές στατιστικές της ΕΚΤ, το οποίο καθορίζεται στον κανονισμό (ΕΚ) αριθ. 2819/98 της Ευρωπαϊκής Κεντρικής Τράπεζας, της 1ης Δεκεμβρίου 1998, σχετικά με τον ενοποιημένο ισολογισμό του τομέα των νομισματικών χρηματοπιστωτικών ιδρυμάτων (ΕΚΤ/1998/16)(6).

4. Για τα ιδρύματα στα οποία έχει παρασχεθεί η εξαίρεση τον άρθρου 2 παράγραφος 2 του κανονισμού (ΕΚ) αριθ. 2819/98 της Ευρωπαϊκής Κεντρικής Τράπεζας, η βάση των αποθεματικών για τις τρεις διαδοχικές περιόδους τήρησης που έπονται εκείνης που αρχίζει μετά το τέλος ενός τριμήνου υπολογίζεται με βάση τα στοιχεία του τέλους του τριμήνου, τα οποία υποβάλλονται σύμφωνα με το παράρτημα ΙΙ του κανονισμού (ΕΚ) αριθ. 2819/98 της Ευρωπαϊκής Κεντρικής Τράπεζας. Τα εν λόγω ιδρύματα επιβεβαιώνουν τις υποχρεώσεις τους σε ελάχιστα αποθεματικά, δύνανται δε να αναθεωρούν τα υποβληθέντα στοιχεία, σύμφωνα με το άρθρο 5."

3. Το άρθρο 5 αντικαθίσταται από το ακόλουθο κείμενο:

"Άρθρο 5

Υπολογισμός και επιβεβαίωση των υποχρεώσεων σε ελάχιστα αποθεματικά

1. Το ύψος των ελάχιστων αποθεματικών που πρέπει να διατηρεί κάθε ίδρυμα στη διάρκεια μίας συγκεκριμένης περιόδου τήρησης υπολογίζεται με εφαρμογή της αναλογίας των αποθεματικών σε κάθε σχετικό στοιχείο της βάσης των αποθεματικών για την περίοδο αυτή, όπως ορίζεται στο άρθρο 4. Το ύψος των υποχρεωτικών αποθεματικών που προσδιορίζονται από την ενδιαφερόμενη συμμετέχουσα ΕθνΚΤ και από το ίδρυμα, σύμφωνα με τις διαδικασίες του παρόντος άρθρου, αποτελεί τη βάση i) για, τον υπολογισμό των τόκων ως προς τα απαιτούμενα υποχρεωτικά αποθεματικά και ii) για την αξιολόγηση της συμμόρφωσης ενός ιδρύματος προς την υποχρέωσή του να διατηρεί το απαιτούμενο ποσό ελάχιστων αποθεματικών.

2. Σε κάθε ίδρυμα παρέχεται απαλλαγή ύψους 100000 ευρώ, η οποία εκπίπτει από το ποσό των υποχρεωτικών ελάχιστων αποθεματικών, με την επιφύλαξη των διατάξεων των άρθρων 11 και 13.

3. Οι διαδικασίες για την επιβεβαίωση των επιμέρους υποχρεώσεων των ιδρυμάτων σε ελάχιστα αποθεματικά καθορίζονται από την κάθε συμμετέχουσα ΕΘνΚΤ, σύμφωνα με τις ακόλουθες αρχές. Η ενδιαφερόμενη συμμετέχουσα ΕθνΚΤ ή το ίδρυμα αναλαμβάνει την πρωτοβουλία υπολογισμού των υποχρεωτικών ελάχιστων αποθεματικών του ιδρύματος για τη σχετική περίοδο τήρησης, με βάση τις στατιστικές πληροφορίες και τη βάση των αποθεματικών που υποβάλλονται σύμφωνα με τα προβλεπόμενα στο άρθρο 5 του κανονισμού (ΕΚ) αριθ. 2819/98 της Ευρωπαϊκής Κεντρικής Τράπεζας. Το μέρος το οποίο διενεργεί τον υπολογισμό κοινοποιεί τα υπολογισθέντα υποχρεωτικά ελάχιστα αποθεματικά στο άλλο μέρος το αργότερο την 22η ημερολογιακή ημέρα του μήνα εντός του οποίου αρχίζει η περίοδος τήρησης ή την προηγούμενη εργάσιμη ημέρα για την ΕθνΚΤ, σε περίπτωση που η 22η ημερολογιακή ημέρα δεν είναι εργάσιμη ημέρα για, την ΕθνΚΤ. Η ενδιαφερόμενη συμμετέχουσα ΕθνΚΤ δύναται να καθορίζει ενωρίτερη καταληκτική ημερομηνία της προθεσμίας για την υποβολή των υποχρεωτικών ελάχιστων αποθεματικών. Τα υπολογισθέντα υποχρεωτικά ελάχιστα αποθεματικά επιβεβαιώνονται το αργότερο την πρώτη ημέρα της περιόδου τήρησης. Η μη προβολή ενστάσεων έως το τέλος της πρώτης ημέρας της περιόδου τήρησης λογίζεται ως επιβεβαίωση των υποχρεώσεων του ιδρύματος σε ελάχιστα αποθεματικά για τη συγκεκριμένη περίοδο τήρησης.

4. Η ενδιαφερόμενη συμμετέχουσα ΕθνΚΤ δύναται, μετά την επιβεβαίωση της υποχρέωσης του ιδρύματος σε ελάχιστα αποθεματικά σύμφωνα με τη δυιδικασία της παραγράφου 3 του παρόντος άρθρου, να αποδέχεται αναθεωρήσεις του ιδρύματος ως προς την υποβληθείσα βάση των αποθεματικών σύμφωνα με το άρθρο 5 του κανονισμού (ΕΚ) αριθ. 2819/98 της Ευρωπαϊκής Κεντρικής Τράπεζας, καθώς και ως προς την επιβεβαιωθείσα υποχρέωση σε ελάχιστα αποθεματικά. Το μέρος το οποίο προβαίνει σε αναθεωρήσεις τις κοινοποιεί στο άλλο μέρος το αργότερο την 14η ημερολογιακή ημέρα του μήνα που έπεται εκείνου εντός του οποίου αρχίζει η περίοδος τήρησης ή, στην περίπτωση που η 14η ημερολογιακή ημέρα δεν είναι εργάσιμη ημέρα για την ΕθνΚΤ, την προηγούμενη εργάσιμη ημέρα για την ΕθνΚΤ. Η ενδιαφερόμενη συμμετέχουσα ΕθνΚΤ δύναται να καθορίζει νωρίτερη καταληκτική ημερομηνία της προθεσμίας για την υποβολή των αναθεωρήσεων. Το μέρος προς το οποίο κοινοποιούνται οι αναθεωρήσεις προβαίνει σε αναγνώριση αυτών το αργότερο την 15η ημερολογιακή ημέρα τον μήνα που έπεται εκείνου εντός του οποίου αρχίζει η περίοδος τήρησης ή, στην περίπτωση που η 15η ημερολογιακή ημέρα δεν είναι εργάσιμη ημέρα για την ΕθνΚΤ, την επόμενη εργάσιμη ημέρα για την ΕθνΚΤ. Η μη προβολή ενστάσεων από την πλευρά του μέρους στο οποίο γίνεται η κοινοποίηση έως και την 15η ημερολογιακή ημέρα ή έως και την επόμενη εργάσιμη ημέρα για την ΕθνΚΤ, σε περίπτωση που η 15η ημερολογιακή ημέρα δεν είναι εργάσιμη ημέρα για την ΕθνΚΤ, λογίζεται ως αναγνώριση της υποχρέωσης του ιδρύματος σε ελάχιστα αποθεματικά για τη σχετική περίοδο τήρησης. Σε περίπτωση καταχρηστικής άσκησης, από ένα ίδρυμα, της προβλεπόμενης στην παρούσα παράγραφο δυνατότητας αναθεώρησης της βάσης των αποθεματικών και της υποχρέωσης σε ελάχιστα αποθεματικά, η δυνατότητα αποδοχής αναθεωρήσεων για το συγκεκριμένο ίδρυμα δύναται να ανασταλεί.

5. Οι καθοριζόμενες από μία συμμετέχουσα ΕθνΚΤ προθεσμίες κοινοποίησης, επιβεβαίωσης, αναθεώρησης ή αναγνώρισης επιμέρους πληροφοριών σχετικών με την υποχρέωση διατήρησης ελάχιστων αποθεματικών δύνανται να παρεκκλίνουν από τις προθεσμίες τον παρόντος άρθρου. Για, την εφαρμογή των διαδικασιών του παρόντος άρθρου, οι συμμετέχουσες ΕθνΚΤ δύνανται να δημοσιεύουν χρονοδιαγράμματα με τις επικείμενες κάθε φορά προθεσμίες.

6. Σε περίπτωση παράλειψης κάποιου ιδρύματος να υποβάλει τις σχετικές στατιστικές πληροφορίες κατά τα προβλεπόμενα στο άρθρο 5 του κανονισμού (ΕΚ) αριθ. 2819/98 της Ευρωπαϊκής Κεντρικής Τράπεζας, η ενδιαφερόμενη συμμετέχουσα ΕθνΚΤ κοινοποιεί στο συγκεκριμένο πιστωτικό ίδρυμα, για επιβεβαίωση ή αναγνώριση σύμφωνα με τις διαδικασίες του παρόντος άρθρου, το ύψος των υποχρεωτικών αποθεματικών του ιδρύματος για τη σχετική περίοδο (ή τις σχετικές περιόδους) τήρησης, υπολογιζόμενο βάσει στοιχείων, τα οποία έχει υποβάλει το ίδρυμα στο παρελθόν, ή βάσει οποιωνδήποτε άλλων σχετικών στοιχείων. Δεν θίγονται το άρθρο 6 του κανονισμού (ΕΚ) αριθ. 2531/98 του Συμβουλίου καθώς και η εξουσία της ΕΚΤ για επιβολή κυρώσεων σε περίπτωση παραβίασης της υποχρέωσης υποβολής στατιστικών πληροφοριών στην ΕΚΤ."

4. Το άρθρο 6 παράγραφος 2 αντικαθίσταται από το ακόλουθο κείμενο:

"2. Ένα ίδρυμα θεωρείται ότι έχει συμμορφωθεί με την υποχρέωση διατήρησης ελάχιστων αποθεματικών, εάν το μέσο υπόλοιπο του τέλους της ημέρας στους λογαριασμούς αποθεματικών κατά τη διάρκεια της περιόδου τήρησης δεν είναι κατώτερο του ποσού που καθορίζεται για την εν λόγω περίοδο σύμφωνα με τις διαδικασίες του άρθρου 5."

5. Στο τέλος της πρώτης πρότασης του άρθρου 8 παράγραφος 1 προστίθεται η φράση: "(το αποτέλεσμα στρογγυλοποιείται στο πλησιέστερο λεπτό)".

6. Το άρθρο 13 αντικαθίσταται από το ακόλουθο κείμενο:

"Άρθρο 13

Συγχωνεύσεις και διασπάσεις

1. Για την περίοδο τήρησης, εντός της οποίας αρχίζει να ισχύει η συγχώνευση, τις υποχρεώσεις διατήρησης ελάχιστων αποθεματικών των ιδρυμάτων που συγχωνεύονται αναλαμβάνει το απορροφόν ίδρυμα, το οποίο μάλιστα επωφελείται από κάθε απαλλαγή που αναφέρεται στο άρθρο 5, παράγραφος 2, η οποία έχει παρασχεθεί στα ιδρύματα που συγχωνεύονται. Στο πλαίσιο της εκπλήρωσης της υποχρέωσης του απορροφώντας ιδρύματος για διατήρηση ελάχιστων αποθεματικών, συνυπολογίζεται το σύνολο των αποθεματικών των ιδρυμάτων παν συγχωνεύονται κατά την περίοδο τήρησης εντός της οποίας αρχίζει να ισχύει η συγχώνευση.

2. Από την περίοδο τήρησης που έπεται εκείνης εντός της οποίας αρχίζει να ισχύει η συγχώνευση και μετά, στο απορροφών ίδρυμα που αποτελεί πιστωτικό ίδρυμα παρέχεται μία μόνο απαλλαγή του άρθρου 5 παράγραφος 2. Για την περίοδο τήρησης που έπεται της συγχώνευσης, ως βάση για τον υπολογισμό των υποχρεωτικών αποθεματικών του απορροφώντας ιδρύματος χρησιμοποιείται μία βάση αποθεματικών, η οποία ενσωματώνει τις βάσεις των αποθεματικών των ιδρυμάτων που συγχωνεύονται και, κατά περίπτωση, του απορροφώντας ιδρύματος. Οι προς ενσωμάτωση βάσεις αποθεματικών είναι εκείνες που θα ίσχυαν για τη συγκεκριμένη περίοδο τήρησης, εάν δεν πραγματοποιούνταν η συγχώνευση. Στο βαθμό που αυτό κρίνεται απαραίτητο για την εξασφάλιση των κατάλληλων στατιστικών πληροφοριών για καθένα από τα ιδρύματα που συγχωνεύονται, τις υποχρεώσεις υποβολής στατιστικών στοιχείων των ιδρυμάτων που συγχωνεύονται αναλαμβάνει το απορροφών ίδρυμα. Ειδικές διατάξεις, ανάλογα με τα χαρακτηριστικά των ιδρυμάτων που συμμετέχουν στη συγχώνευση, περιλαμβάνονται στο παράρτημα ΙΙ του κανονισμού (ΕΚ) αριθ. 2819/98 της Ευρωπαϊκής Κεντρικής Τράπεζας.

3. Για την περίοδο τήρησης, εντός της οποίας αρχίζει να ισχύει η διάσπαση, την υποχρέωση διατήρησης ελάχιστων αποθεματικών του διασπώμενου ιδρύματος αναλαμβάνουν τα επωφελούμενα ιδρύματα που αποτελούν πιστωτικά ιδρύματα. Καθένα από τα επωφελούμενα ιδρύματα που αποτελεί πιστωτικό ίδρυμα ευθύνεται κατ' αναλογία προς το κατανεμόμενο σε αυτό μερίδιο της βάσης των αποθεματικών τον διασπώμενου ιδρύματος. Τα αποθεματικά που κατέχει το διασπώμενο ίδρυμα κατά την περίοδο τήρησης εντός της οποίας αρχίζει να ισχύει η διάσπαση κατανέμονται μεταξύ των επωφελούμενων ιδρυμάτων που αποτελούν πιστωτικά ιδρύματα, βάσει της ίδιας αναλογίας. Για την περίοδο τήρησης, εντός της οποίας αρχίζει να ισχύει η διάσπαση, η απαλλαγή του άρθρου 5 παράγραφος 2 παρέχεται σε καθένα από τα επωφελούμενα ιδρύματα που αποτελεί πιστωτικό ίδρυμα.

4. Από την περίοδο τήρησης που έπεται εκείνης, εντός της οποίας αρχίζει να ισχύει η διάσπαση, και έως ότου τα επωφελούμενα ιδρύματα που αποτελούν πιστωτικά ιδρύματα υποβάλουν τις αντίστοιχες βάσεις των αποθεματικών τους σύμφωνα με το άρθρο 5 του κανονισμού (ΕΚ) αριθ. 2819/98 της Ευρωπαϊκής Κεντρικής Τράπεζας, κάθε επωφελούμενο ίδρυμα που αποτελεί πιστωτικό ίδρυμα αναλαμβάνει, ενδεχομένως εκτός από τη δική του υποχρέωση διατήρησης ελάχιστων αποθεματικών, και την υποχρέωση διατήρησης ελάχιστων αποθεματικών, ως βάση υπολογισμού των οποίων χρησιμοποιείται το κατανεμόμενο σε αυτό μερίδιο της βάσης των αποθεματικών του διασπώμενου ιδρύματος. Από την περίοδο τήρησης που έπεται εκείνης εντός της οποίας αρχίζει να ισχύει η διάσπαση και μετά, σε κάθε επωφελούμενο ίδρυμα που αποτελεί πιστωτικό ίδρυμα παρέχεται μία απαλλαγή του άρθρου 5 παράγραφος 2."

Άρθρο 2

Ο κανονισμός (ΕΚ) αριθ. 2819/98 της Ευρωπαϊκής Κεντρικής Τράπεζας τροποποιείται ως εξής:

1. Στο τέλος του άρθρου 4 προστίθεται η ακόλουθη παράγραφος:

"6. Σε περίπτωση συγχώνεύσης ή διάσπασης, ο συμμετέχων δηλών φορέας ενημερώνει την ενδιαφερόμενη ΕθνΚΤ, αφού δημοσιοποιηθεί η πρόθεση να επιχειρηθεί μία πράξη αυτού του είδους και μάλιστα σε εύλογο χρόνο πριν την έναρξη ισχύος της συγχώνευσης ή διάσπασης, σχετικά με τις διαδικασίες που προβλέπονται για την εκπλήρωση των υποχρεώσεων υποβολής στατιστικών στοιχείων που καθορίζονται στον παρόντα κανονισμό."

2. Το άρθρο 5 αντικαθίσταται από το ακόλουθο κείμενο:

"Άρθρο 5

Χρησιμοποίηση των υποβαλλόμενων στατιστικών πληροφοριών δυνάμει τον κανονισμού (ΕΚ) αριθ. 2818/98 της Ευρωπαϊκής Κεντρικής Τράπεζας

1. Οι στατιστικές πληροφορίες που υποβάλλονται από τα πιστωτικά ιδρύματα σύμφωνα με τον παρόντα κανονισμό χρησιμοποιούνται από κάθε πιστωτικό ίδρυμα για τον υπολογισμό της βάσης των αποθεματικών του, σύμφωνα με τον κανονισμό (ΕΚ) αριθ. 2818/98 της Ευρωπαϊκής Κεντρικής Τράπεζας, της 1ης Δεκεμβρίου 1998, σχετικά με την εφαρμογή υποχρεωτικών ελάχιστων αποθεματικών (ECB/1998/15)(7). Συγκεκριμένα, κάθε πιστωτικό ίδρυμα χρησιμοποιεί αυτές τις πληροφορίες προκειμένου να επαληθεύσει την εκπλήρωση της υποχρέωσής του για διατήρηση ελάχιστων αποθεματικών κατά την περίοδο τήρησης.

2. Με την επιφύλαξη των υποχρεώσεων που επιβάλλονται στους δηλούντες φορείς δυνάμει του άρθρου 4 και του παραρτήματος IV του παρόντος κανονισμού, τα πιστωτικά ιδρύματα που υπόκεινται στην υποχρέωση διατήρησης ελάχιστων αποθεματικών δύνανται να υποβάλλουν αναθεωρήσεις ως προς την βάση των αποθεματικών και ως προς τα υποχρεωτικά ελάχιστα αποθεματικά, σύμφωνα με τις διαδικασίες του άρθρου 5 του κανονισμού (ΕΚ) αριθ. 2818/98 της Ευρωπαϊκής Κεντρικής Τράπεζας.

3. Οι μεταβατικές και ειδικές διατάξεις που ισχύουν για την εφαρμογή του συστήματος των ελάχιστων αποθεματικών στο πλαίσιο του ΕΣΚΤ παρατίθενται στο παράρτημα ΙΙ του παρόντος κανονισμού. Οι ειδικές διατάξεις του παρόντος παραρτήματος υπερισχύουν των διατάξεων του κανονισμού (ΕΚ) αριθ. 2818/98 της Ευρωπαϊκής Κεντρικής Τράπεζας."

3. Το παράρτημα ΙΙ αντικαθίσταται από το παράρτημα του παρόντος κανονισμού.

Άρθρο 3

Έναρξη ισχύος

Σύμφωνα με το άρθρο 14 του κανονισμού (ΕΚ) αριθ. 2818/98 της Ευρωπαϊκής Κεντρικής Τράπεζας, ο παρών κανονισμός αρχίζει να ισχύει για την περίοδο τήρησης που αρχίζει στη διάρκεια του μήνα που έπεται της δημοσίευσης του παρόντος κανονισμού στην Επίσημη Εφημερίδα των Ευρωπαϊκών Κοινοτήτων.

Φρανκφούρτη επί Μάιν, 31 Αυγούστου 2000.

Για το Διοικητικό Συμβούλιο της ΕΚΤ

Ο Πρόεδρος

Willem F. Duisenberg

(1) ΕΕ L 318 της 27.11.1998, σ. 1.

(2) ΕΕ L 318 της 27.11.1998, σ. 4.

(3) ΕΕ L 318 της 27.11.1998, σ. 8.

(4) ΕΕ L 356 της 30.12.1998, σ. 1.

(5) ΕΕ L 356 της 30.12.1998, σ. 7.

(6) ΕΕ L 356 της 30.12.1998, σ. 7.

(7) ΕΕ L 356 της 30.12.1998, σ. 1.

ΠΑΡΑΡΤΗΜΑ

"ΠΑΡΑΡΤΗΜΑ ΙΙ

ΕΙΔΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ ΚΑΙ ΔΙΑΤΑΞΕΙΣ ΠΕΡΙ ΣΥΓΧΩΝΕΥΣΕΩΝ ΠΡΑΓΜΑΤΟΠΟΙΟΥΜΕΝΩΝ ΜΕ ΤΗ ΣΥΜΜΕΤΟΧΗ ΠΙΣΤΩΤΙΚΩΝ ΙΔΡΥΜΑΤΩΝ, ΓΙΑ ΤΗΝ ΕΦΑΡΜΟΓΗ ΤΟΥ ΣΥΣΤΗΜΑΤΟΣ ΥΠΟΧΡΕΩΤΙΚΩΝ ΕΛΑΧΙΣΤΩΝ ΑΠΟΘΕΜΑΤΩΝ

ΜΕΡΟΣ 1

ΕΙΔΙΚΕΣ ΔΙΑΤΑΞΕΙΣ

I. Τα πιστωτικά ιδρύματα που υπόκεινται σε πλήρη υποχρέωση υποβολής πληροφοριών

1. Για το σωστό υπολογισμό της βάσης των αποθεματικών, επί της οποίας εφαρμόζεται μία θετική αναλογία αποθεματικών, απαιτείται λεπτομερής μηνιαία ανάλυση των καταθέσεων προθεσμίας διάρκειας άνω των δύο ετών, των καταθέσεων υπό προειδοποίηση διάρκειας άνω των δύο ετών και των υποχρεώσεων σε συμφωνίες με όρο επαναγοράς των πιστωτικών ιδρυμάτων έναντι των τομέων των "ΝΧΙ" ("εγχωρίων" και "άλλων κρατών μελών που συμμετέχουν στη Νομισματική Ένωση"), των "ΠΙ που υπόκεινται στην υποχρέωση ελάχιστων αποθεματικών, της ΕΚΤ και των ΕθνΚΤ" και της "κεντρικής κυβέρνησης", καθώς και έναντι του "υπόλοιπου κόσμου". Τα πιστωτικά ιδρύματα μπορούν επίσης να υποβάλλουν πληροφορίες για θέσεις έναντι "άλλων ΝΧΙ εκτός από ΠΙ που υπόκεινται στην υποχρέωση ελάχιστων αποθεματικών, την ΕΚΤ και τις ΕθνΚΤ", παρά έναντι "ΝΧΙ" και "ΠΙ που υπόκεινται στην υποχρέωση ελάχιστων αποθεματικών, της ΕΚΤ και των ΕθνΚΤ", υπό τον όρο ότι αυτό δεν συνεπάγεται απώλεια στοιχείων και δεν επηρεάζει θέσεις που εμφανίζονται με έντονα τυπογραφικά στοιχεία. Επιπλέον, ανάλογα με τα εθνικά συστήματα συλλογής των πληροφοριών και με την επιφύλαξη της πλήρους συμμόρφωσης με τους ορισμούς και τις αρχές κατάταξης του ισολογισμού ΝΧΙ, όπως καθορίζονται στον παρόντα κανονισμό, τα πιστωτικά ιδρύματα που υπόκεινται στην υποχρέωση ελάχιστων αποθεματικών μπορούν, εναλλακτικά, να παρέχουν τις πληροφορίες που είναι απαραίτητες για τον υπολογισμό της βάσης των αποθεματικών, εκτός από εκείνες πού αφορούν διαπραγματεύσιμα μέσα, σύμφωνα με το παράρτημα Ι πίνακας 1 υποσημείωση 7, υπό τον όρο ότι δεν επηρεάζονται θέσεις που εμφανίζονται με έντονα τυπογραφικά στοιχεία.

II. Καθεστώς όσον αφορά την υποχρέωση υποβολής πληροφοριών για τα μικρά πιστωτικά ιδρύματα

2. Για τους σκοπούς του συστήματος των υποχρεωτικών ελάχιστων αποθεματικών στο πλαίσιο του Ευρωπαϊκού Συστήματος Κεντρικών Τραπεζών (ΕΣΚΤ), τα μικρά πιστωτικά ιδρύματα υποβάλλουν ένα ελάχιστο τριμηνιαίων πληροφοριών, απαραίτητων για τον υπολογισμό της βάσης των αποθεματικών, σύμφωνα με τον πίνακα 1Α. Τα μικρά πιστωτικά ιδρύματα διασφαλίζουν την πλήρη συμβατότητα της διαδικασίας υποβολής πληροφοριών, σύμφωνα με τον πίνακα 1Α, με τους ορισμούς και τις αρχές κατάταξης του πίνακα 1. Τα στοιχεία για τη βάση των αποθεματικών των μικρών ιδρυμάτων για τρεις (μηνιαίες) περιόδους τήρησης βασίζονται στα στοιχεία του τέλους του τριμήνου που συλλέγονται από τις εθνικές κεντρικές τράπεζες (ΕθνΚΤ) μέσα σε προθεσμία 28 εργάσιμων ημερών από το τέλος του τριμήνου στο οποίο ανάγονται.

III. Υποβολή ομαδοποιημένων πληροφοριών σε ενοποιημένη βάση από πιστωτικά ιδρύματα που υπόκεινται στην υποχρέωση ελάχιστων αποθεματικών του ΕΣΚΤ

3. Μετά από σχετική άδεια από την Ευρωπαϊκή Κεντρική Τράπεζα (ΕΚΤ), τα πιστωτικά ιδρύματα που υπόκεινται στην υποχρέωση διατήρησης ελάχιστων αποθεματικών δύνανται να υποβάλλουν στατιστικές πληροφορίες με ενοποιημένο τρόπο, ως όμιλος πιστωτικών ιδρυμάτων που υπόκεινται στη σχετική υποχρέωση στο πλαίσιο της αυτής εθνικής επικράτειας, υπό την προϋπόθεση ότι όλα τα ενδιαφερόμενα ιδρύματα έχουν αποποιηθεί το πλεονέκτημα τυχόν εφάπαξ απαλλαγής από τη σχετική υποχρέωση. Ωστόσο, το πλεονέκτημα της εφάπαξ απαλλαγής εξακολουθεί να ισχύει για τον όμιλο ως σύνολο. Όλα τα ενδιαφερόμενα ιδρύματα περιλαμβάνονται ξεχωριστά στην κατάσταση των νομισματικών χρηματοπιστωτικών ιδρυμάτων (ΝΧΙ) της ΕΚΤ.

4. Εάν ο όμιλος ως σύνολο ανήκει στην κατηγορία των μικρών ιδρυμάτων, απαιτείται μόνο η συμμόρφωση με την απλοποιημένη υποχρέωση υποβολής πληροφοριών που ισχύει για τα μικρά ιδρύματα. Σε αντίθετη περίπτωση, εφαρμόζεται το πλήρες σύστημα υποβολής πληροφοριών.

IV. Η στήλη "εκ των οποίων ΠΙ που υπόκεινται στην υποχρέωση ελάχιστων αποθεματικών, ΕΚΤ και ΕθνΚΤ"

5. Η στήλη "εκ των οποίων ΠΙ που υπόκεινται στην υποχρέωση ελάχιστων αποθεματικών, ΕΚΤ και ΕθνΚΤ" δεν περιλαμβάνει τις υποχρεώσεις των δηλούντων ιδρυμάτων έναντι ιδρυμάτων που απαλλάσσονται από το σύστημα των υποχρεωτικών ελάχιστων αποθεματικών στο πλαίσιο τον ΕΣΚΤ, ήτοι ιδρυμάτων που απαλλάσσονται για λόγους διαφορετικούς από την εφαρμογή επ' αυτών μέτρων αναδιοργάνωσης.

6. Η κατάσταση των απαλλασσόμενων ιδρυμάτων περιλαμβάνει μόνο τα ιδρύματα που απαλλάσσονται για λόγους διαφορετικούς από την εφαρμογή επ' αυτών μέτρων αναδιοργάνωσης. Τα ιδρύματα που απαλλάσσονται προσωρινά από την υποχρέωση διατήρησης ελάχιστων αποθεματικών λόγω του ότι υποβάλλονται σε διαδικασία αναδιοργάνωσης, θεωρούνται ιδρύματα που υπόκεινται στην υποχρέωση διατήρησης ελάχιστων αποθεματικών και, για το λόγο αυτό, οι υποχρεώσεις έναντι αυτών καλύπτονται από τη στήλη "εκ των οποίων ΠΙ που υπόκεινται στην υποχρέωση ελάχιστων αποθεματικών, ΕΚΤ και ΕθνΚΤ". Στη στήλη αυτή εμπίπτουν επίσης οι υποχρεώσεις έναντι ιδρυμάτων, τα οποία στην πραγματικότητα δεν υποχρεούνται να διατηρούν ελάχιστα αποθεματικά στο πλαίσιο του ΕΣΚΤ λόγω της εφαρμογής της εφάπαξ απαλλαγής.

ΜΕΡΟΣ 2

ΜΕΤΑΒΑΤΙΚΕΣ ΔΙΑΤΑΞΕΙΣ

7. Η υποβολή στοιχείων για καταθέσεις υπό προειδοποίηση διάρκειας άνω των δύο ετών είναι προαιρετική, μέχρι νεότερων οδηγιών. Οι δηλούντες φορείς έχουν τη δυνατότητα υποβολής των σχετικών στοιχείων προαιρετικά, ήτοι τους επιτρέπεται να αναφέρουν είτε πραγματικά στοιχεία (συμπεριλαμβανομένων μηδενικών θέσεων) είτε "μη υπάρχοντα στοιχεία" (με τη χρήση του κατάλληλου συμβόλου). Εάν αποφασίσουν να υποβάλλουν πραγματικά στοιχεία, δεν θα έχουν πλέον το δικαίωμα να αναφέρουν "μη υπάρχοντα στοιχεία".

ΜΕΡΟΣ 3

ΣΥΓΧΩΝΕΥΣΕΙΣ ΠΡΑΓΜΑΤΟΠΟΙΟΥΜΕΝΕΣ ΜΕ ΤΗ ΣΥΜΜΕΤΟΧΗ ΠΙΣΤΩΤΙΚΩΝ ΙΔΡΥΜΑΤΩΝ

8. Για τους σκοπούς του παρόντος παραρτήματος, οι όροι "συγχώνευση", "ιδρύματα που συγχωνεύονται" και "απορροφών ίδρυμα" έχουν την ίδια έννοια με την καθοριζόμενη στον κανονισμό (ΕΚ) αριθ. 2818/98 της Ευρωπαϊκής Κεντρικής Τράπεζας, της 1ης Δεκεμβρίου 1998, σχετικά με την εφαρμογή υποχρεωτικών ελάχιστων αποθεματικών (ΕΚΤ/1998/15).

9. Για την περίοδο τήρησης, εντός της οποίας αρχίζει να ισχύει μία συγχώνευση, ο υπολογισμός των υποχρεωτικών ελάχιστων αποθεματικών του απορροφώντος ιδρύματος και η εκπλήρωση της σχετικής υποχρέωσης πραγματοποιούνται σύμφωνα με το άρθρο 13 του κανονισμού (ΕΚ) αριθ. 2818/98 της Ευρωπαϊκής Κεντρικής Τράπεζας.

10. Για τις επόμενες περιόδους τήρησης, ως βάση για τον υπολογισμό των υποχρεωτικών ελάχιστων αποθεματικών του απορροφώντος ιδρύματος λαμβάνεται μία βάση αποθεματικών καθώς και στατιστικές πληροφορίες που υποβάλλονται σύμφωνα με τους κανόνες που καθορίζονται στο προσάρτημα του παραρτήματος ΙΙ, κατά περίπτωση. Σε αντίθετη περίπτωση, εφαρμόζονται οι συνήθεις κανόνες υποβολής στατιστικών πληροφοριών και υπολογισμού των υποχρεωτικών ελάχιστων αποθεματικών, όπως καθορίζονται στο άρθρο 3 του κανονισμού (ΕΚ) αριθ. 2818/98 της Ευρωπαϊκής Κεντρικής Τράπεζας.

11. Προσωρινή παρέκκλιση από τις συνήθεις διαδικασίες υποβολής πληροφοριών για το απορροφών ίδρυμα

Με την επιφύλαξη των υποχρεώσεων που καθορίζονται στις προηγούμενες παραγράφους, η ενδιαφερόμενη ΕθνΚΤ δύναται να εξουσιοδοτεί το απορροφών ίδρυμα να προβαίνει στην εκπλήρωση της υποχρέωσής του για υποβολή στατιστικών πληροφοριών μέσω προσωρινών διαδικασιών, όπως για παράδειγμα μέσω της υποβολής ξεχωριστών εντύπων για καθένα από τα ιδρύματα που συγχωνεύονται, στη διάρκεια περισσοτέρων περιόδων μετά την έναρξη ισχύος της συγχώνευσης. Η παρέκκλιση αυτή από τις συνήθεις διαδικασίες υποβολής πληροφοριών πρέπει να περιορίζεται χρονικά στο ελάχιστο και δεν θα πρέπει να υπερβαίνει τους έξι μήνες από την έναρξη ισχύος της συγχώνευσης. Η εν λόγω παρέκκλιση δεν θίγει την υποχρέωση του απορροφώντας ιδρύματος να εκπληρώνει τις υποχρεώσεις του για την υποβολή πληροφοριών σύμφωνα με τον κανονισμό (ΕΚ) αριθ. 2819/98 της Ευρωπαϊκής Κεντρικής Τράπεζας και, κατά περίπτωση, την υποχρέωσή του να αναλαμβάνει τις υποχρεώσεις υποβολής πληροφοριών των ιδρυμάτων που συγχωνεύονται, σύμφωνα με το παρόν παράρτημα ΙΙ.

Πίνακας 1Α

>PIC FILE= "L_2000229EL.004001.EPS">

Προσάρτημα

Ειδικοί κανόνες για τον υπολογισμό των υποχρεώσεων σε ελάχιστα αποθεματικά των πιστωτικών ιδρυμάτων που συμμετέχουν σε συγχώνευση(1)>ΘΕΣΗ ΠΙΝΑΚΑ>"